जिनेंद्र भक्ति महोत्सव में शामिल होंगे ऋषभचंद्र विजयजी
बावन जिनालय में 22 से 24 जनवरी तक होने वाले जिनेंद्र भक्ति महोत्सव में ज्योतिष सम्राट जीवदया प्रेमी मुनिश्री ऋषभचंद्र विजयजी निश्रा प्रदान करेंगे। मोहनखेड़ा पहुंचे श्रीसंघ के सदस्यों की विनती को उन्होंने स्वीकार कर लिया है। वे साधु-साध्वी मंडल के साथ झाबुआ आएंगे।
रविवार शाम श्वेतांबर जैन श्री संघ झाबुआ का एक प्रतिनिधि मंडल जैन तीर्थ श्री मोहनखेड़ा पहुंचा। सदस्यों ने आदिनाथ भगवान एवं दादा गुरुदेवजी के दर्शन किए। इसके बाद मुनिश्री ऋषभचंद्रविजयी वे चर्चा कर झाबुआ में होने वाले महोत्सव में पधारने की विनती की। जिसे मुनिश्री ने स्वीकार किया। इस महोत्सव का लाभार्थी सुश्राविका श्यामुबाई रुनवाल परिवार रहेगा। प्रतिनिधि मंडल में श्रीसंघ की वरिष्ठ श्राविका श्यामुबाई रुनवाल, सुभाष कोठारी, प्रमोद भंडारी, संजय कांठी, अनिल राठौर, नरेंद्र पगारिया, संजय मेहता, संतोष नाकोड़ा, नवीन रुनवाल, मुकेश रुनवाल, रिंकु रुनवाल, अजय रुनवाल आदि शामिल थे। उल्लेखनीय है कि यह महोत्सव रतनलाल रुनवाल की स्मृति में आयोजित किया जा रहा है।
भव्य मंगल प्रवेश होगा
महोत्सव में निश्रा प्रदान की सहमति मिलने के बाद से ही श्री संघ ने मुनिश्री का भव्य मंगल प्रवेश करने का निर्णय लिया है। 22 जनवरी को मुनिश्री साधु-साध्वी मंडल के साथ शहर में प्रवेश करेंगे। सबसे पहले गौड़ी पार्श्वनाथ मंदिर पर अगवानी कर यहां से भव्य मंगल प्रवेश यात्रा शुरू होगी। कार्यक्रम में प्रदेशभर से बड़ी संख्या में समाजजन शामिल होंगे।
बावन जिनालय में होने वाले महोत्सव में शामिल होने के लिए मुनिश्री ऋषभचंद्र विजयसिंह से विनती करने पहुंचा प्रतिनिधिमंडल।
श्रीसंघ की विनती
hin_Deva hin_Deva hin_Deva hin_Deva hin_Deva hin_Deva hin_Deva